ཕྱི་ལོ་༢༠༡༧གྱི་ལོ་འཇུག་ཙམ་ལ་དར་རྩེ་མདོའི་བཙོན་ཁང་ནས་ཁོང་གི་བཙོན་རོགས་ཞིག་གློད་གྲོལ་བཏང་བ་དེ་ལ་ཁོང་གིས་རྟའུ་བ་དང་ནང་མི་ཚོར་ཁོ་པ་དར་རྩེ་མདོའི་བཙོན་ཁང་ནང་འདུག་ཅེས་ཆ་འཕྲིན་ཞིག་བསྐུར་ཐུབ་པར་བརྟེན་ནང་མི་ཚོས་ཁོང་དར་རྩེ་མདོར་ཡོད་པ་གཞི་ནས་ཤེས་རྟོགས་བྱུང་།དེ་རྗེས་ཕྱི་ལོ་༢༠༡༧ཟླ་༡༡ཚེས་༢༡ཉིན་ཁོང་ལ་རྒྱ་གཞུང་གིས་ལོ་དྲུག་གི་ཁྲིམ་ཐག་བཅད་འདུག་ཅེས་འབྲེལ་ཡོད་རྒྱུད་གནས་ཚུལ་ཤེས་རྟོགས་བྱུང་ཡོད་པ་དང་།རྒྱ་གཞུང་ནས་འཇུ་བཟུང་བྱེད་དགོས་དོན་སོགས་ཀྱི་ཐད་ལ་ད་དུང་ཡང་གནས་ཚུལ་ཁ་གསལ་དང་གསལ་བཤད་སོགས་ག་རེ་བྱས་ཡོད་མེད་ཤེས་ཐུབ་ཀྱི་མེད་པ་རེད།གྲྭ་བཀྲ་ཤིས་ཆོས་དབྱིངས་ལ་རྒྱ་ནག་གཞུང་ཚབ་ཀྱིས་ལམ་ཡིག་སྤྲད་དེ་ཁྲིམས་མཐུན་ངང་ཕ་ཡུལ་དུ་བསྐྱོད་ཀྱང་འཛིན་བཟུང་གིས་ལོ་གཅིག་ལྷག་ལ་ཁྲིམས་འགལ་བཀག་ཉར་བྱས་ཡོད་པ་དང་།ད་ལྟ་གསང་བའི་ཐོག་ནས་བཙོན་མཇུག་ཁྲིམས་ཐག་ལོ་དྲུག་ལ་བཅད་པ་ཞིག་ཡིན་འདུག།འོན་ཀྱང་ད་དུང་ཁོང་ལ་ཉེས་འཛུགས་ཅི་ཞིག་བྱས་ཡོད་མེད་སོགས་གང་ཡང་བཤད་ཚོད་མི་ཐུག་ཀྱང་།འབྲེལ་ཡོད་ཀྱིས་བཀྲ་ཤིས་ཆོས་དབྱིངས་རྒྱ་གར་དུ་ཡོད་དུས་གསར་འགྱུར་རྒྱུད་ལམ་ཁག་ཏུ་རྟའུ་རུ་རང་སྲེག་ངོ་རྒོལ་གྱི་གནས་ཚུལ་བྱུང་བ་གསར་འགྱུར་རྒྱུད་ལམ་དུ་འགྲེལ་བརྗོད་བྱས་པར་རྒྱ་ནག་གིས་དོགས་གཞི་བྱེད་ཀྱི་ཡོད་པའི་ཚོད་དཔག་བྱེད་བཞིན་ཡོད་པ་རེད།